CELEX: C2006/249/35
Language: da
Date: 2006-10-14 00:00:00
Title: Sag T-223/06 P: Appel iværksat den 23. august 2006 af Europa-Parlamentet til prøvelse af kendelse afsagt den 13. juli 2006 af EU-personaleretten i sag F-102/05, Ole Eistrup mod Europa-Parlamentet

14.10.2006   
            
            
               DA
            
            
               Den Europæiske Unions Tidende
            
            
               C 249/15
            
         Appel iværksat den 23. august 2006 af Europa-Parlamentet til prøvelse af kendelse afsagt den 13. juli 2006 af EU-personaleretten i sag F-102/05, Ole Eistrup mod Europa-Parlamentet
   (Sag T-223/06 P)
   (2006/C 249/35)
   Processprog: dansk
   Parter
   
      Appellant: Europa-Parlamentet (Strasbourg, Frankrig) (ved: H. von Hertzen og L. Knudsen, som befuldmægtigede)
   
      Den anden part i appelsagen: Ole Eistrup
   Appellantens påstande
   
               —
            
            
               Den af Retten for EU-Personalesager afsagte kendelse ophæves.
            
         
               —
            
            
               Retten i Første Instans træffer selv afgørelse i sagen ved at give appellanten medhold i den fremsatte formalitetsindsigelse.
            
         
               —
            
            
               Den af Ole Eistrup anlagte sag afvises.
            
         
               —
            
            
               Der træffes afgørelse om sagens omkostninger i henhold til de herom gældende regler.
            
         Søgsmålsgrunde og væsentligste argumenter
   Til støtte for appellen gør Europa-Parlamentet gældende, at EU-personaleretten har tilsidesat artikel 43, stk. 1, første afsnit, i Rettens procesreglement, idet EU-personaleretten ikke har afvist sagen til trods for, at stævningen ikke var forsynet med sagsøgerens advokats håndskrevne underskrift, men derimod med et faksimilestempel, der gengiver advokatens underskrift.
   Europa-Parlamentet gør desuden gældende, at EU-personaleretten har tilsidesat retssikkerhedsprincippet ved at lade anvendelsen af procesreglementets artikel 43, stk. 1, første afsnit, afhænge af, om der foreligger en uforholdsmæssig tilsidesættelse af domstolsadgangen. Dermed er det ikke muligt at forudsige, om en sag kan antages til realitetsbehandling.